תקנות הפיקוח על עסקי ביטוח (תנאים בחוזי ביטוח) (הוראות לענין מצב רפואי קודם)

{{ח:התחלה}}
{{ח:כותרת|תקנות הפיקוח על עסקי ביטוח (תנאים בחוזי ביטוח) (הוראות לענין מצב רפואי קודם), התשס״ד–2004}}

{{ח:פתיח-התחלה}}
{{ח:תיבה|ק״ת תשס״ד, 170|תקנות הפיקוח על עסקי ביטוח (תנאים בחוזי ביטוח) (הוראות לענין מצב רפואי קודם)|https://olaw.org.il/takanot/takanot-6287.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על עסקי ביטוח#סעיף 38|סעיפים 38}} {{ח:חיצוני|חוק הפיקוח על עסקי ביטוח#סעיף 112|ו־112}} {{ח:חיצוני|חוק הפיקוח על עסקי ביטוח|לחוק הפיקוח על עסקי ביטוח, התשמ״א–1981}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ביטוח נוסעים לחו״ל“ – ביטוח רפואי הנמכר לנוסעים לחוץ לארץ, שבו נכללות ההוראות המפורטות {{ח:חיצוני|תקנות הפיקוח על עסקי ביטוח (תנאים בחוזי ביטוח)#סעיף 5|בתקנה 5 לתקנות הפיקוח על עסקי ביטוח (תנאים בחוזי ביטוח), התשמ״ב–1981}};
{{ח:ת|סוג=הגדרה}} ”ביטוח עובדים זרים“ – ביטוח רפואי לעובד זר, בהתאם {{ח:חיצוני|חוק עובדים זרים (איסור העסקה שלא כדין והבטחת תנאים הוגנים)|לחוק עובדים זרים (איסור העסקה שלא כדין והבטחת תנאים הוגנים), התשנ״א–1991}};
{{ח:ת|סוג=הגדרה}} ”דף פרטי הביטוח“ – דף המצורף לפוליסת הביטוח, שכולל את הפרטים והתנאים הדרושים לשם התאמת פוליסת הביטוח לתנאי חוזה הביטוח של המבוטח;
{{ח:ת|סוג=הגדרה}} ”מצב רפואי קודם“ – מערכת נסיבות רפואיות שאובחנו במבוטח לפני מועד הצטרפותו לביטוח, לרבות בשל מחלה או תאונה; לענין זה, ”אובחנו במבוטח“ – בדרך של אבחנה רפואית מתועדת, או בתהליך של אבחון רפואי מתועד שהתקיים בששת החודשים שקדמו למועד ההצטרפות לביטוח;
{{ח:ת|סוג=הגדרה}} ”סייג בשל מצב רפואי קודם“ – סייג כללי בחוזה ביטוח הפוטר את המבטח מחבותו, או המפחית את חבות המבטח או את היקף הכיסוי, בשל מקרה ביטוח אשר גורם ממשי לו היה מהלכו הרגיל של מצב רפואי קודם, ואשר אירע למבוטח בתקופה שבה חל הסייג.

{{ח:סעיף|2|תוקף סייג בשל מצב רפואי קודם}}
{{ח:ת}} סייג בשל מצב רפואי קודם, לענין מבוטח שגילו במועד תחילת תקופת הביטוח הוא –
{{ח:תת|(1)}} פחות מ־65 שנים – יהיה תקף לתקופה שלא תעלה על שנה אחת מתחילת תקופת הביטוח;
{{ח:תת|(2)}} 65 שנים או יותר – יהיה תקף לתקופה שלא תעלה על חצי שנה מתחילת תקופת הביטוח.

{{ח:סעיף|3|סייג בשל מצב רפואי מסוים למבוטח מסוים}}
{{ח:ת}} על אף האמור {{ח:פנימי|סעיף 2|בתקנה 2}}, סייג לחבות המבטח או להיקף הכיסוי בשל מצב רפואי מסוים שפורט בדף פרטי הביטוח לגבי מבוטח מסוים, יהיה תקף לתקופה שצוינה בדף פרטי הביטוח לצד אותו מצב רפואי מסוים.

{{ח:סעיף|4|אי תחולת סייג בשל מצב רפואי קודם}}
{{ח:ת}} סייג בשל מצב רפואי קודם לא יהיה תקף אם המבוטח הודיע למבטח על מצב בריאותו הקודם, והמבטח לא סייג במפורש בדף פרטי הביטוח את המצב הרפואי המסוים הנזכר בהודעת המבוטח.

{{ח:סעיף|5|השבת דמי הביטוח}}
{{ח:ת}} פטור מבטח מחבותו בשל ההוראות המפורטות {{ח:פנימי|סעיף 2|בתקנה 2}} ונתבטל חוזה הביטוח, ומבטח סביר לא היה מתקשר באותו חוזה ביטוח, אף בדמי ביטוח גבוהים יותר, אילו ידע במועד כריתת חוזה הביטוח את מצבו הרפואי הקודם של המבוטח, יחזיר המבטח למבוטח את דמי הביטוח ששילם המבוטח בעד פרק הזמן עד ביטול חוזה הביטוח, בניכוי החלק היחסי של דמי הביטוח בעבור כיסוי ביטוחי שבשלו שולמו למבוטח תגמולי ביטוח; על דמי הביטוח ייווספו הפרשי הצמדה.

{{ח:סעיף|6|תוקפו של סייג בשל מצב רפואי קודם במקרה של החלפת חוזה ביטוח}}
{{ח:תת|(א)}} תוקפו של סייג בשל מצב רפואי קודם כאמור {{ח:פנימי|סעיף 2|בתקנה 2}} לא יוארך או יחודש בעת החלפת חוזה הביטוח בחוזה ביטוח דומה בכל אחד מהמקרים המפורטים להלן, אלא אם כן נקבע תוקפו של הסייג בשל מצב רפואי מסוים כאמור {{ח:פנימי|סעיף 3|בתקנה 3}} לכל תקופת הכיסוי הביטוחי:
{{ח:תתת|(1)}} בחוזה ביטוח שנעשה ליחיד – בעת החלפת החוזה אצל אותו מבטח;
{{ח:תתת|(2)}} בחוזה ביטוח שנעשה לקבוצת מבוטחים – בעת החלפת החוזה אצל אותו מבטח או אצל מבטח אחר.
{{ח:תת|(ב)}} האמור בתקנת משנה (א) לענין תוקפו של הסייג בשל מצב רפואי קודם, לא יחול לגבי כיסוי ביטוחי שהוסף או לגבי הרחבה של כיסוי ביטוחי, שנעשו בעת החלפת חוזה הביטוח כאמור באותה תקנת משנה.

{{ח:סעיף|7|שימוש במונחים בחוזה הביטוח}}
{{ח:ת}} בחוזה ביטוח הכולל סייג בשל מצב רפואי קודם ישמשו המונחים וההגדרות שבתקנות אלה.

{{ח:סעיף|8|סייג לתחולה}}
{{ח:ת}} תקנות אלה לא יחולו על חוזים לביטוח נוסעים לחו״ל ועל חוזים לביטוח עובדים זרים.

{{ח:סעיף|9|תחילה ותחולה}}
{{ח:ת}} תקנות אלה יחולו על חוזי ביטוח שבהם נכלל סייג בשל מצב רפואי קודם, אשר ייכרתו החל ביום י״ב בתמוז התשס״ד (1 ביולי 2004), על חוזי ביטוח כאמור הכוללים כיסוי לביטוח סיעודי אשר ייכרתו החל ביום ח׳ באדר התשס״ד (1 במרס 2004), ועל חידוש חוזי ביטוח כאמור שנעשו לקבוצת מבוטחים החל במועדים האמורים, לפי הענין.

{{ח:חתימות|כ״א בטבת התשס״ד (15 בינואר 2004)}}
* '''בנימין נתניהו'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]